《离鸾曲，为贞妇徐夫人作》
元代·郑元祐

鸾孤飞，凤不归，百年虽远情依依。请弹离鸾曲，秪愁听者哭。

夫死南征儿尚乳，对镜离鸾泪如雨。大名城里千家杵，不歌不相私相语。

为问嫠之哭，月上斗横屋。儿啼欲乳梦夫归，金创在骨血满衣。

夫妇忠贞两不遗，匹如鸾凤参差飞。毋云青天远，千古令人览德辉。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。